Profesionálna inštalácia verzus tá, ktorá je vykonaná svojpomocne, závisí od toho, aký typ domového alarmu si zvolíte. Bezdrôtové domové alarmy majú spravidla jednoduchú inštaláciu, ktorá nevyžaduje žiadne odborné znalosti a mali by ste ju zvládnuť s pomocou priloženého návodu. Stačí spojazdniť riadiacu jednotku, umiestniť senzory na požadované miesta v rámci domácnosti a bezdrôtovo ich prepojiť s centrálou. Pri drôtových alarmoch je inštalácia o čosi zložitejšia a sú nutné zásahy v podobe vŕtania otvorov do steny alebo pripevňovania líšť, ktoré skryjú káble. Ak chcete spoľahlivo fungujúci drôtový bezpečnostný systém, jeho inštaláciu môžete zveriť do rúk odborníkov, rátajte však s tým, že za inštaláciu si vypýtajú nemalú sumu peňazí.\r